Държавен вестник, бр. 20, 2011 г., стр. 9

БРОЙ  20	
Д Ъ Р Ж А В Е Н  В Е С Т Н И К 	
СТР.  9  
(б) по Категория (3) за каквито и да е било 
разходи за яз. „Луда Яна“, яз. „Пловдивци“, 
яз. „Нейковци“ или яз. „Студена“, освен ако 
Заемополучателят не изпълни задълженията си 
съгласно раздел I.A.3 и раздел I.A.4 от това 
приложение за всеки от съответните язовири.
2. Крайната дата е 31 декември 2015 г.
ПРИЛОЖЕНИЕ 3
Погасителен план
1. Следващата таблица посочва Датите 
за погасяване на главницата по Заема и 
процента от общия размер на главницата по 
Заема, дължим на всяка Дата за погасяване 
на главницата („Дял на вноската“). Ако постъ­
пленията по Заема са изтеглени изцяло към 
първата Дата на погасяване на главницата, 
размерът на главницата по Заема, платим от 
Заемополучателя на всяка Дата на погасяване 
на главницата, се определя от Банката, като 
се умножи: (а) Изтегленият остатък от Заема 
към първата Дата на погасяване на главни­
цата по (б) Дела на вноската за всяка Дата 
на погасяване на главницата.
Дата на погасяване 
на главнцата
Дял на вноската 
(изразен в проценти)
На всеки 15 април и 
15 октомври
с начална дата 15 ап­
рил 2017 г.
до 15 април 2028 г.
4,17 %
На 15 октомври 2028 г.
4,09 %
2. Ако постъпленията по Заема не са из­
теглени в пълен размер към първата Дата на 
погасяване на главницата, размерът на глав­
ницата по Заема, дължим от Заемополучателя 
на всяка Дата на погасяване на главницата, се 
определя, както следва:
(а)	 Доколкото има теглени постъпления 
по Заема към първата Дата на погасяване на 
главницата, Заемополучателят следва да пога­
си изтегления остатък от заема към тази дата 
съгласно точка 1 от това приложение.
(б)	 Всяка сума, изтеглена след първата Дата 
на погасяване на главницата, следва да се пога­
си на всяка Дата на погасяване на главницата, 
която следва датата на това теглене, в разме­
ри, определени от Банката чрез умножаване 
на размера на всяка така изтеглена сума по 
дроб, числителят на която е първоначалният 
Дял на вноската, посочен в таблицата в точка 
1 на това приложение за съответната Дата 
на погасяване на главницата („Първоначален 
дял на вноската“), а знаменателят е сумата 
от всички оставащи първоначални дялове на 
вноски за дати на погасяване на главницата, 
падащи се на или след тази дата.
3. (а) Средствата по Заема, изтеглени в 
рамките на два календарни месеца преди на­
стъпването на която и да било Дата на пога­
сяване на главницата, за целите единствено на 
изчисляването на сумите от главницата, платими 
на която и да било Дата на погасяване на глав­
ницата, следва да се третират като изтеглени 
и дължими на втората Дата на погасяване на 
главницата, следваща датата на тегленето, и 
следва да бъдат погасявани на всяка Дата на 
погасяване на главницата, като се започне с 
втората Дата на погасяване на главницата, 
следваща датата на тегленето. 
(б) Без това да е в ущърб на предвиденото в 
буква (а) от тази точка, в случай че в някакъв 
момент Банката възприеме система на факту­
риране на датите на плащане, съгласно която 
фактурите се издават на или след съответната 
Дата на погасяване на главницата, предвиде­
ното в тази буква няма да важи за тегления, 
извършени след въвеждането на такава система 
на фактуриране.
АНЕКС
Раздел I.	
Дефиниции
1. „Указания за борба с корупцията“ означава 
the „Guidelines on Preventing and Combating Fraud 
and Corruption in Projects Financed by IBRD 
Loans and IDA Credits and Grants“ („Указания 
за предотвратяване и борба с измамите и ко­
рупцията в проектите, финансирани със заеми 
от МБВР и кредити и безвъзмездна помощ на 
MAP“) от 15 октомври 2006 г.
2. „Категория“ означава категория, опреде­
лена в таблицата в раздел IV от приложение 2 
към това Споразумение.
3. „Указания за консултанти“ означа­
ва „Guidelines: Selection and Employment of 
Consultants by World Bank Borrowers“ („Указания: 
Избор и наемане на консултанти от Заемопо­
лучателите на Световната банка“), публикувани 
от Банката през май 2004 г. и преработени през 
октомври 2006 г.
4. „ОВОС“ означава Оценката на въздейст­
вието върху околната среда на Заемополуча­
теля, изготвена и приета от Заемополучателя 
на 12 май 2009 г. за язовирите „Луда Яна“, 
„Пловдивци“ и „Нейковци“, посочена в раздел 
I.A.3 (в) и раздел I.A.4 (ii) от приложение 2 на 
това Споразумение.
5. „ПУОС за част В (i) на Проекта“ означава 
Плановете за управление на околната среда за 
всеки язовир съгласно част В (i) на Проекта, 
удовлетворителни за Банката, които трябва да 
бъдат изготвени и одобрени от Заемополучателя 
чрез МРРБ съгласно раздел I.A.3 (в) и Раздел 
I.A.4 (ii) от приложение 2 на това Споразумение, 
в които се описват мерките за смекчаване на 
въздействието и наблюдение на околната среда 
съгласно част В (i), (ii) и (iii) на Проекта.
6. „Финансови отчети“ означава финансовите 
отчети, които трябва да се водят по Проекта, 
съгласно раздел 5.09 от Общите условия.